
Παρασκευή 30 Οκτωβρίου 2026
 «Δεν δουλεύουμε για τον πόλεμο»

Παρασκευή 30/10/26, Συγκέντρωση, δημοτικό θέατρο Πειραιά, 10πμ

(Η ΑΔΕΔΥ έχει κηρύξει 4ωρη στάση εργασίας 8:00-12:00)

& ο ΣΕΠΕ «Έλλη Αλεξίου» κηρύσσει διευκολυντική στάση από 1 έως 4 ώρες στο ωράριο κάθε συναδέλφισσας/φου

 Ο  Σύλλογος Εκπαιδευτικών Π.Ε. Περιστερίου «ΕΛΛΗ ΑΛΕΞΙΟΥ» στηρίζει  την απεργιακή κινητοποίηση των λιμενεργατών που θα γίνει στις 30 Οκτώβρη, σε πάνω από 110 λιμάνια στις 5 ηπείρους στην Ελλάδα, την Γαλλία, την Τουρκία, την Ιταλία, την Ινδία, τη Δανία, την Ιρλανδία, την Ισπανία, την Κροατία, την Κύπρο, το Μαρόκο, το Μαυροβούνιο, την Πορτογαλία, το Μεξικό, τη Γερμανία, τη Σλοβενία, την Σουηδία, τις ΗΠΑ και σε όλον τον κόσμο!

Ο αγώνας των λιμενεργατών, είναι αγώνας όλων των εργαζομένων. Με τους εργαζόμενους άλλων χωρών, μάς ενώνουν τα ίδια συμφέροντα. Απεργούμε μαζί, την ώρα που οι κυβερνήσεις, μάς θέλουν αντίπαλους. Οι ιμπεριαλιστές δεν είναι παντοδύναμοι, οι λαοί έχουν τη δύναμη να νικήσουν.  
Καλούμε όλους τους συναδέλφους να συμβάλλουν πολύμορφα μέσα και έξω από τις τάξεις στη στήριξη αυτής της πρωτόγνωρης, εδώ και πολλές δεκαετίες, διεθνούς απεργίας!

